b"\n_START_ARTICLE_\nAntic Hostal (Banyeres del Pened\xc3\xa8s)\n_START_SECTION_\nDescripci\xc3\xb3\n_START_PARAGRAPH_\nL'edifici de considerables dimensions presenta una part dedicada a habitatge. Un magatzem al costat esquerre i un celler amb cups a la part del davant que data del 1771, segons la inscripci\xc3\xb3 que hi ha la llinda de la porta._NEWLINE_L'habitatge consta de tres plantes. Els baixos tenen una porta d'arc de mig punt dovellat i dues finestres rectangulars amb un reixat d'origen posterior. El pis noble presenta tres finestres rectangulars amb ampit i marc de pedra, la de l'esquerra t\xc3\xa9 la data de 1776, i la del mig, del 1787. les golfes presenten una s\xc3\xa8rie de finestres amb llinda de fusta. La teulada consta d'una part (la dreta) m\xc3\xa9s elevada que la resta.\n_START_SECTION_\nHist\xc3\xb2ria\n_START_PARAGRAPH_\nEs creu que aquesta \xc3\xa9s la casa m\xc3\xa9s antiga del poble, la qual era abans un hostal. Despr\xc3\xa9s fou habilitada com habitatge, on hi vivien els avis de l'actual propietari i m\xc3\xa9s endavant els masovers. Posteriorment deshabitada i corria el perill de ser enderrocada."